Anne Veesaar

**Anne Veesaar** (sündinud 4. juulil 1957 Valgas) on eesti näitleja.

## Elukäik
Anne Veesaar on õppinud Valga 1. Keskkoolis ja Tallinna 47. Keskkoolis ning ta lõpetas 1975. aastal Tallinna 32. Keskkooli. 1975. aastal üritas ta astuda Tartu Ülikooli arstiteaduskonda. Ta on töötanud hambaravipolikliinikus arsti abilise ja Tõnismäe haigla operatsioonisanitarina. 1980. aastal lõpetas ta Tallinna Riikliku Konservatooriumi lavakunstikateedri näitlejana (IX lend). 2021. aastal lõpetas Veesaar Tartu Ülikooli magistriõppe kultuurikorralduse alal.

Ta töötas aastatel 1980–1989 Rakvere Teatris ja seejärel kuni 2004. aastani Vanalinnastuudios, sealhulgas aastatel 2002–2004 direktorina. Hiljem on olnud vabakutseline näitleja. Ta on tegutsenud ka muusikaliprodutsendina (Smithbridge Productions).

## Loominguline töö

### Rolle teatris
* 1980 – Gingema ja Bastinda, Frank Baum / Imbi Süvalep "Smaragdlinna võlur"
* 1981 – Pimpa, Betti Alver / Imbi Süvalep "Viletsuse komöödia"
* 1982 – Silvia, Pierre Carlet de Chamblain de Marivaux "Armastuse ja juhuse mäng"
* 1982 – Gertrude von Tiesenhausen, Jaan Kross / Paul-Eerik Rummo "Rakvere romanss"
* 1983 – Zerbinette, Molière "Scapini kelmused"
* 1984 – Mirandolina, Carlo Goldoni "Võõrastemaja perenaine ehk Mirandolina"
* 1986 – Helga, Peter Ustinov "Poolel teel puu otsa"
* 1988 – Lena, Athol Harold Fugard "Bušman ja Lena"
* 1990 – Johanna Maaten-Maternaid, Hugo Raudsepp "Salongis ja kongis"
* 1990 – Carin von Kantzow ja Emmy Sonnemann, Ilpo Tuomarila "Hurmav Hermann Göring" (Vanemuises)
* 1991 – missis Cheveley, Oscar Wilde "Ideaalne abikaasa" (Vanemuises)
* 1992 – Aki Agu, Ardi Liives "Kallimast kallim"
* 1993 – Lonni, Ernst Peterson-Särgava "Uus minister"
* 1994 – Doris, Bernard Slade "Saame kokku veebruaris"
* 1995 – Dina, Semjon Zlotnikov "Naise juurde tuli mees"
* 1996 – Tatjana Nikolajevna Lavrentjeva, Oskar Luts / Toomas Kall "Tagahoovis" (Draamateatri ja Vanalinnastuudio ühistöö)
* 1997 – Eleanor, Howard Pyle / Ain Mäeots / ja Indrek Olmaru "Robin Hood" ´(Emajõe Suveteatris)
* 1999 – Annie, Tom Stoppard "Midagi tõelist"
* 2001 – Christine, Francis Veber "Õhtusöök lollidega"
* 2007 – osaline, Alan Menken / Stephen Schwartz "Tutvumiskuulutus" (Muusikaliteatris)
* 2009 – missis Patrick Campbell, Jerome Kilty "Armas luiskaja" 
* 2010 – Alice B. Toklas, Win Wells "Gertrude Stein saatjaga" (Mõisateater)
* 2010 – Ema, Holger Schober "Hikikomori" (VAT Teatris)
* 2011 – Jessie, Marsha Norman "Head ööd, ema!" (Mõisateater)
* 2013 – Gaby, Robert Thomas "8 armastavat naist" (Rakvere Teatris)
* 2014 – Ch'idzigyaak, Velma Wallis / Merle Jääger "Kaks vana naist" (Vanemuises)
* 2015 – õde Aloysius Beauvier, John Patrick Shanley "Kahtlus" (Katariina kirikus)
* 2016 – Silvia, Elizabeth Coleman "See on minu pidu ja teen mis tahan (suren või ära)" (Vana Baskini Teater)
* 2017 – Rakel, Ingmar Bergman "Pärast proovi" (Tallinna Filmimuuseumis)
* 2019 – Ellen, Gertrud Larsson "Metsas ei kuule su karjumist keegi" (Vana Baskini Teater)
* 2023 – Emma, Tove Appelgren "Majakavahi tüdrukud" (Lavastusprojektid)

### Filmirolle
* 1976 – "Minu naine sai vanaemaks" telemängufilm, Helga
* 1981 – "Keskpäev" telemängufilm
* 1993 – "Kapsapea" nukufilm, Liisbet (hääl)
* 1993 – "Väekargajad" lühifilm, Hädi
* 1997 – "Tagasi Euroopasse ehk Kapsapea 2" nukufilm, Roosi (hääl)
* 2000 – "Saamueli internet" nukufilm, Saamueli eit (hääl)
* 2006 – "Georg" telemängufilm, Jekaterina Furtseva
* 2015 – "Släkkerid EP01 - Rabarberikook" tudengifilm, lasteaia juhataja
* 2022 – "Võõrad" tudengifilm, Veera
* 2023 – "Jurõk" telefilm (Ukraina/Eesti), Musja
* 2024 – "Ära ole uhke" tudengifilm, Mare
* 2024 – "Friction!" tudengifilm, Inge

### Teleseriaalid
* 1993 – Mare Peterson – "Õnne 13"
* 2008 – "Tuulepealne maa", prostituut
* 2015 – "Viimane võmm" 
* 2020 – "Kättemaksukontor", Riina Tähtmaa

### Muu
Veesaar on mänginud telelavastustes "Ametialased suhted" (1980), "MInu visiitkaart" (1983), "Emili sõber" (1989), "Kummaline missis Savage" (1990) ja "Minu veetlev Kunder" (2003); kuuldemängudes ("Jahistseenid" 1996; "Taevaredel" 1998; "Tüdrukud"; "Karuteene"), olnud Kanal 2 telesaate "Õhtused jutud" saatejuht ning osalenud Eesti Televisiooni meelelahutussaadetes ("Kuulsad ja kummalised").

## Tunnustus
* 2018 – ETV "Ringvaate" Terasmikrofon

## Isiklikku
Anne Veesaar on olnud abielus näitleja ja lavastaja Talvo Pabutiga (abielust sündis poeg Ott Pabut) ja helirežissöör Jaak Ellinguga. Ta on olnud suhtes näitleja Erik Ruusiga.

## Viited

## Kirjandus
* Anne Veesaar: Kõige tähtsam on armastus! annestiil.delfi.ee, 26. detsember 2002.
*Anne Veesaar toob Palmse mõisa briti staarnäitleja sära. Eesti Päevaleht, 22. juuli 2009.
* Kuidas Anne Veesaarest sai Raivo Trassi armuke. ekspress.delfi.ee, 27. november 2009.
*  Anne Veesaar Erik Ruusist lahus: sõbranna võrgutas mu elukaaslase. kroonika.delfi.ee, 16. mai 2011.
* Ursula Nõu. Anne Veesaar: ma ei ole andekas, aga see-eest töökas ja sihikindel. epl.delfi.ee, 11. september 2015.
*Anne Veesaar 60! Õhtuleht, 5. juuli 2017.
*Ukrainas toimunud võtetelt koju naasnud Anne Veesaar .... err.ee, 2. märts 2023.

## Välislingid
* Anne Veesaar. Eesti filmi andmebaasis.
* Anne Veesaar. IMDb andmebaasis.
*Siin ja praegu: Anne Veesaar. arhiiv.err.ee, 10. märts 2001.
*Tähelaev: Anne Veesaar. arhiiv.err.ee, 25. veebruar 2007.